1.pielikums

Tirgus izpētei

“Arheoloģiskās izpētes darbu veikšana Viļakas viduslaiku pils teritorijā”

(ID Nr. BNP TI 2023/29)

**TEHNISKĀ SPECIFIKĀCIJA**

**“Arheoloģiskās izpētes darbu veikšana Viļakas viduslaiku pils teritorijā”**

**(ID Nr. BNP TI 2023/29)**

**Objekts**: Viļakas viduslaiku pils teritorija, Viļakas ezera sala, Liepnas iela 48A, Viļaka, Balvu novads.

**Darba uzdevums:**

* 1. Veikt arheoloģiskās izpētes darbus Viļakas viduslaiku pils teritorijā, kas ir valsts nozīmes arheoloģiskais piemineklis (aizsardzības Nr.301) un valsts nozīmes arhitektūras piemineklis (aizsardzības Nr.2869), kas atrodas uz Viļakas ezera salas, Liepnas iela 48A, Viļaka, Balvu novadā, būve ar kadastra apzīmējumu 3815 003 0141 001.
  2. Arheoloģiskās izpētes darbus saskaņot ar Nacionālo kultūras mantojuma pārvaldi un saņemt arheoloģiskās izpētes darbu vadīšanas atļauju.
  3. Pretendents ir atbildīgs par darba aizsardzības pasākumu nodrošināšanu arheoloģiskās izpētes darbu teritorijā.
  4. Pretendents ir atbildīgs par to, lai trešās personas neatrastos arheoloģiskās izpētes darbu teritorijā.
  5. Arheoloģiskās izpētes mērķis: noteikt kultūrslāņa intensitāti, datējumu, saglabātības stāvokli, atrasto senlietu aptuveno datējumus u.c.
  6. Arheoloģiskās izpētes darbus vēlams veikt vienā laukumā, līdz 15 m² lielā platībā.
  7. Arheoloģiskās izpētes laikā veikt šādus darbus:
     1. veikt arheoloģisko izpēti Viļakas viduslaiku pils iekšpagalmā;
     2. sagatavot izrakumu laukuma vietu, darbus saskaņojot ar Balvu novada pašvaldību;
     3. izbūvēt izrakumu laukuma pagaidu norobežojumu;
     4. nodrošināt uzmērīšanas darbu veikšanu ar totālo staciju, precīzu izrakumu laukumu (un zondējumu) piesaisti ģeoreferencētam kartogrāfiskajam materiālam;
     5. izrakumu laukumā veikt visas nepieciešamās fiksācijas – notiekošo darbu un atklājumu aprakstu un foto fiksāciju; kārtu un profilu fiksāciju – apraksts, zīmēšana un foto fiksācija, t.sk. atsegto objektu un konstrukciju fiksāciju; atradumu (senlietu u.c.) fiksāciju;
     6. izrakumu laukumā atrastos veselos ķieģeļus un akmeņus novietot atsevišķi Viļakas viduslaiku pils teritorijā pasūtītāja norādītajās vietās;
     7. pēc arheoloģiskās izpētes darbu pabeigšanas objektā, sakārtot izrakumu vietu.
  8. Arheoloģiskās izpētes laikā iegūtās senlietas u.c. atradumus nodot Viļakas muzejam.
  9. Sagatavot un iesniegt latviešu (valsts) valodā Balvu novada pašvaldībai arheoloģiskās izpētes darbu pārskatu, kas ietver kārtu un profilu aprakstus, plānus un fotogrāfiju kopijas, senlietu u.c. atradumu sarakstus.
  10. Nodrošināt daudzveidīgus publicitātes pasākumus arheoloģiskajiem darbiem, saskaņojot tos ar pasūtītāju: par izrakumu laukumā veiktajiem atklājumiem un arheoloģisko izpēti kopumā regulāri sniegt informāciju sociālajos saziņas līdzekļos.
  11. Pakalpojuma izpildes laikā jāievēro tilta, piebraucamo ceļu un teritorijas nestspēja. Iebraukšana teritorijā jāsaskaņo ar Balvu novada pašvaldību.
  12. Izrakumu darbu vēlamais izpildes laiks – līdz 2 nedēļām, laika posmā no 03.07.2023.-31.08.2023., arheoloģiskās izpētes darbu pārskata iesniegšanas laiks – līdz 30.11.2023.

Pielikumā:

1. Ortofoto topogrāfijas karte;
2. Viļakas ezera salas attīstības meta ģenerālplāns